b'\n_START_ARTICLE_\nTracey Adams\n_START_SECTION_\nBiografija\n_START_PARAGRAPH_\nTreis\xc4\x97 Adams gim\xc4\x97 Severna Park, Merilende. V\xc4\x97liau Baltimore ji lank\xc4\x97 bendruomen\xc4\x97s koled\xc5\xbe\xc4\x85 bei dirbo vietin\xc4\x97je radijo stotyje. Nors ir buvo aukl\xc4\x97jama liberalioje aplinkoje, Treis\xc4\x97 pernelyg nesidom\xc4\x97jo vaikinais ir nekaltyb\xc4\x99 prarado jau sulaukusi 20._NEWLINE_1981 m. ji persik\xc4\x97l\xc4\x97 \xc4\xaf Kalifornij\xc4\x85, kur mok\xc4\x97si muzikos bei dirbo \xc4\xafvairiose nedidel\xc4\x97se radijo stotyse, taip pat ir San Diego universiteto radijuje, naktin\xc4\x97je pamainoje nuo vidurnak\xc4\x8dio iki 6 valandos ryto. Nepaisant to, nuolatinis pinig\xc5\xb3 stygius privert\xc4\x97 j\xc4\x85 imtis pa\xc4\x8di\xc5\xb3 \xc4\xafvairiausi\xc5\xb3 darb\xc5\xb3: maketuoti skelbimus, pardavin\xc4\x97ti namelius ant rat\xc5\xb3 ir netgi vairuoti limuzin\xc4\x85._NEWLINE_1983 m., negal\xc4\x97dama susimok\xc4\x97ti u\xc5\xbe semestr\xc4\x85, Treis\xc4\x97 apsisprend\xc4\x97 imtis modelio darbo. Dvejus metus ji pozavo \xc4\xafvairiems vyr\xc5\xb3 \xc5\xbeurnalams ir tuo pa\xc4\x8diu t\xc4\x99s\xc4\x97 mokslus. Kelet\xc4\x85 kart\xc5\xb3 ji pasirod\xc4\x97 \xe2\x80\x9eB\xe2\x80\x9c kategorijos filmuose, kuriuose reik\xc4\x97jo apsinuoginusi\xc5\xb3 mergin\xc5\xb3, ta\xc4\x8diau dideli\xc5\xb3 pajam\xc5\xb3 tai neatne\xc5\xa1\xc4\x97. Jos nuotraukos atsid\xc5\xabr\xc4\x97 ir Europoje platinamuose leidiniuose, kol vienas fotograf\xc5\xb3 pasi\xc5\xabl\xc4\x97 jai nusifilmuoti pornografin\xc4\x97je juostoje. Treis\xc4\x97 kur\xc4\xaf laik\xc4\x85 dvejojo, nes pornografija jai atrod\xc4\x97 \xe2\x80\x9ene\xc5\xa1varus darbas\xe2\x80\x9c, ta\xc4\x8diau reik\xc4\x97jo toliau mok\xc4\x97ti u\xc5\xbe studijas ir galiausiai ji pasiry\xc5\xbeo._NEWLINE_1985 m. pasirod\xc4\x97 pirmasis jos filmas \xe2\x80\x9eMake My Night.\xe2\x80\x9c D\xc4\x97ka savo i\xc5\xa1vaizdos bei geb\xc4\x97jim\xc5\xb3 \xc4\xafk\xc5\xabnyti \xc4\xafvairiausius persona\xc5\xbeus, Treis\xc4\x97 greitai i\xc5\xa1populiar\xc4\x97jo. Ji visada buvo laikoma viena protingiausi\xc5\xb3 ir inteligenti\xc5\xa1kiausi\xc5\xb3 pornografijos aktori\xc5\xb3. Kalb\xc4\x97dama apie pinig\xc5\xb3 poveik\xc4\xaf apsisprend\xc5\xbeiant tapti aktoriumi, ji sak\xc4\x97 \xe2\x80\x9e- Mergina, sakanti, kad j\xc4\x85 pirmiausia motyvuoja kiti dalykai, meluoja. Visi kiti veiksniai n\xc4\x97ra svarb\xc5\xabs.\xe2\x80\x9c_NEWLINE_Po keleto met\xc5\xb3 ji kuriam laikui persik\xc4\x97l\xc4\x97 \xc4\xaf Europ\xc4\x85, kur Vakar\xc5\xb3 Vokietijoje vaidino Terezos Orlovski, o Pranc\xc5\xabzijoje \xe2\x80\x93 Marc Dorcel kuriamuose filmuose. Bandymai gauti didesnius vaidmenis pla\xc4\x8diajai auditorijai skirtuose filmuose nebuvo s\xc4\x97kmingi, tuo tarpu pornografijoje ji buvo laikoma tikra \xe2\x80\x9e\xc5\xbevaig\xc5\xbede.\xe2\x80\x9c_NEWLINE_Iki savo karjeros pabaigos 1999 m. Treis\xc4\x97 atliko vaidmenis daugiau kaip 200 film\xc5\xb3.\n_START_SECTION_\nAsmeninis gyvenimas\n_START_PARAGRAPH_\nBaigusi filmuotis, ji baig\xc4\x97 Kalifornijos universiteto Film\xc5\xb3 ir Televizijos studijas bei Los And\xc5\xbeele mok\xc4\x97si komedijos improvizacij\xc5\xb3 meno._NEWLINE_Nors kaip aktor\xc4\x97 Treis\xc4\x97 da\xc5\xbeniausiai filmavosi heteroseksualiose scenose, asmeniniame gyvenime jos partner\xc4\x97mis beveik visada buvo moterys. Ji ilgus metus draugavo su aktore Amber Lyn, kartu rengdamos pasirodymus naktiniuose klubuose. J\xc5\xb3 santykiai nutr\xc5\xabko d\xc4\x97l Amber priklausomyb\xc4\x97s nuo narkotik\xc5\xb3 ir alkoholio, kuri\xc5\xb3 ji tada nepaj\xc4\x97g\xc4\x97 \xc4\xafveikti._NEWLINE_Taip pat sklido gandai apie jos artim\xc4\x85 ry\xc5\xa1\xc4\xaf su kita garsia aktore Ona Zy, ta\xc4\x8diau nei viena j\xc5\xb3 \xc5\xa1i\xc5\xb3 gand\xc5\xb3 niekada nei patvirtino, nei paneig\xc4\x97.'